PÁLYÁZATI FELHÍVÁS

Gyöngyös Város Önkormányzatának Idegenforgalmi, Ifjúsági és Sportbizottsága pályázatot hirdet Gyöngyös városi székhellyel/lakóhellyel rendelkező sportegyesületek, nevelési-, közoktatási intézmények, alapítványok, sportági szakszövetségek és magánszemélyek sporttevékenységének és sportrendezvényeinek támogatására.

**Pályázati kategóriák:**

1. **Sportrendezvények támogatása:**

**Elszámolható költségek:** rendezvény céljából igénybe vett hang-, fénytechnika bérlése, rendezői, szervező díj kifizetése, hatósági és egyéb a rendezvény megvalósításához szükséges engedélyek által szabott díjak kifizetése, sport és egyéb a rendezvény megvalósulását segítő eszköz vásárlása, díjazás céljából vásárolt jutalmak (serleg, érem, stb.), esemény reklámozására feladott hirdetések, plakátok, szórólapok, díjai, játékvezetői, sportbírói, rendezvények kapcsán orvosi ügyeleti díj költségei, sportlétesítmény bérleti díja, belépők és úszóbérlet stb.

1. **Versenyeztetéssel kapcsolatos kiadások támogatása:**

**Elszámolható költségek:** a sportkör igazolt versenyzője számára utazási, nevezési vagy játékengedély díj, játékvezetői, sportbírói, versenyek kapcsán orvosi ügyeleti díj költségei, sporteszköz vásárlása, sportlétesítmény bérleti díja stb.

1. **Eredményességi támogatás:**

**Elszámolható költségek:** a sportkör tagjaként a magyar válogatott keretbe tartozó sportoló részére versenyzéssel kapcsolatos utazási, étkezési, sportfelszerelési, versenyre történő nevezési díj kiadásai.

**A rendelkezésre álló keret összege:** 2 500 000 Ft

**Támogatás formája:** vissza nem térítendő támogatás

**Pályázatok benyújtási határideje:** 2015. március 27.

**Helye:** Gyöngyösi Polgármesteri Hivatal, Közigazgatási és Intézményirányítási Igazgatóság, 3200 Gyöngyös, Fő tér 13.

Pályázni kizárólag pályázati adatlapon lehet, amely a Polgármesteri Hivatal Közigazgatási és Intézményirányítási Igazgatóságán igényelhető, vagy letölthető a [www.gyongyos.hu](http://www.gyongyos.hu) weboldalról.

Az alapítványok által beadott pályázatok elbírálásáról Gyöngyös Város Képviselő-testülete dönt várhatóan a 2015. április testületi ülésén. Egyéb pályázók esetén az Idegenforgalmi, Ifjúsági és Sportbizottság hozza meg határozatát.

A támogatás **2015. december 31-ig használható fel.** A pályázó köteles a pályázaton elnyert támogatás felhasználásáról **2016. január 31-ig** **elszámolni** a pályázat kiírója által biztosított adatlapon, számlák fénymásolatának csatolásával.

Az a pályázó, aki a 2014. évre kiírt pályázaton elnyert összeg felhasználásáról nem számolt el a támogatási szerződésnek megfelelően, kizárja magát a pályázók köréből.

**Speciális feltételek: egy pályázó kategóriánként csak egy pályázatot nyújthat be.**

A pályázattal kapcsolatban információ kérhető Szentirmay Judittól, a szentirmay.judit@hivatal.gyongyos.hu e-mail címen, illetve a következő telefonszámon: 510-300, 467-es mellék

Gyöngyös, 2015. március 2.

 Gyöngyös Város Képviselő-testületének

 Idegenforgalmi, Ifjúsági és Sportbizottsága